OpenLLM-France/wikimedia huggingface dataset:
# Turó de Viladés

El Turó de Viladés és una muntanya de 551 metres que es troba al municipi d'Òdena, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jaime Morón

Jaime Morón (Cartagena de Indias, 16 de novembre de 1950 - Bogotà, 2 de desembre de 2005) fou un futbolista colombià de la dècada de 1970.
Fou internacional amb la selecció de Colòmbia amb la qual participà en els Jocs Olímpics d'estiu de 1972.
Pel que fa a clubs, defensà els colors de Millonarios durant la major part de la seva carrera.

## Referències

* ↑ «Jaime Morón». Sports-Reference.com. Sports Reference LLC. [Consulta: 7 juny 2012]. «Còpia arxivada». Arxivat de l'original el 2012-11-08. [Consulta: 15 gener 2019].
* ↑ Jaime Morón a National-Football-Teams.com (anglès)
# Collada de Sant Quiri

La Collada de Sant Quiri és un coll a 1 713,8 m. alt. situat en la carena que separa els termes de la Torre de Cabdella (a l'antic terme de Mont-ros), i de Baix Pallars (antic terme de Montcortès de Pallars). Separa, per tant, les comarques del Pallars Jussà i del Pallars Sobirà.
És al sud de la Collada dels Pedregals, a la carena que té com a referents el Tossal de Sant Quiri, al sud-oest, i la Roca de Rovellosa, al nord-est.

## Enllaços externs

* Institut Cartogràfic de Catalunya
# Fortescue

Fortescue és una població dels Estats Units a l'estat de Missouri. Segons el cens del 2000 tenia 51 habitants.

## Demografia

Segons el cens del 2000, Fortescue tenia 51 habitants, 18 habitatges, i 10 famílies. La densitat de població era de 246,1 habitants per km².
Dels 18 habitatges en un 61,1% hi vivien nens de menys de 18 anys, en un 44,4% hi vivien parelles casades, en un 0% dones solteres, i en un 38,9% no eren unitats familiars. En el 38,9% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,82.
Per edats la població es repartia de la següent manera: un 41,2% tenia menys de 18 anys, un 7,8% entre 18 i 24, un 35,3% entre 25 i 44, un 11,8% de 45 a 60 i un 3,9% 65 anys o més.
L'edat mediana era de 26 anys. Per cada 100 dones de 18 o més anys hi havia 172,7 homes.
La renda mediana per habitatge era de 26.250 $ i la renda mediana per família de 28.125 $. Els homes tenien una renda mediana de 33.125 $ mentre que les dones 11.250 $. La renda per capita de la població era de 5.695 $. Entorn del 38,5% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fortescue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fortescue». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Museu Arqueològic d'Ítaca

El Museu Arqueològic d'Ítaca és un museu de Grècia situat a la localitat de Vathí, a l'illa d'Ítaca.
És un museu construït en la dècada de 1960 que alberga objectes arqueològics de l'illa —principalment de la part meridional— pertanyents a una cronologia compresa entre el període protogeomètric i l'època romana.

## Col·leccions

Una de les sales acull els objectes dels períodes protogeomètric i geomètric (1000-700 aC), dels quals aquest museu conté una destacada col·lecció, consistent sobretot en peces de ceràmica, però també en objectes de bronze i ivori.
En una altra sala hi ha una sèrie de peces de terrissa del segle vii aC, entre els quals destaquen els fragments d'una enòcoa que contenen escriptura en hexàmetres.
A la tercera sala es troben troballes de diferents èpoques que inclouen una sèrie de figuretes de terracota, monedes de bronze i ofrenes votives del santuari de les nimfes. Entre altres objectes destacats hi ha un bust de bronze d'un home barbut, una inscripció votiva d'època arcaica on s'esmenta Atena i Hera, i un bust d'època romana de grandària natural.
D'altra banda, al vestíbul s'exposa una sèrie d'esteles funeràries.

## Referències

* ↑ Museu Arqueològic de Vathí a Ítaca en la pàgina del Ministeri de Cultura de Grècia: història Arxivat 2016-06-26 a Wayback Machine. (en grec).
* ↑ Museu Arqueològic de Vathí a Ítaca en la pàgina del Ministeri de Cultura de Grècia: descripció Arxivat 2016-01-12 a Wayback Machine. (en grec).
# Turó de Vilardanó

El Turó de Vilardanó és una muntanya de 828 metres que es troba al municipi de Ripoll, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jean Lesage (ciclista)

* Aquest article tracta sobre un ciclista belga. Si cerqueu el polític canadenc, vegeu «Jean Lesage».
Jean Lesage (Perk, Brabant, 28 de maig de 1926 - Steenokkerzeel, 21 d'octubre de 2004) va ser un ciclista belga que fou professional entre 1948 i 1952. En el seu palmarès destaquen tres victòries d'etapa a la Volta a Espanya, totes elles aconseguides en l'edició de 1948.

## Palmarès

* 1948
** Vencedor de 3 etapes a la Volta a Espanya
** Vencedor d'una etapa a la Berg-Housse-Berg

### Resultats a la Volta a Espanya

* 1948. 12è a la classificació general. Vencedor de 3 etapes

## Referències

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# European Collection of Authenticated Cell Cultures

La European Collection of Authenticated Cell Cultures (ECACC) o Col·lecció Europea de Cultius Cel·lulars Autenticats, és una institució britànica que allotja i subministra línies cel·lulars així com altres materials biològics per a la recerca i el desenvolupament, de manera semblant a la més coneguda American Type Culture Collection (ATCC).
Forma part de les col·leccions de cultius de la UK Health Security Agency (Agència de Seguretat Sanitària del Regne Unit) que inclou l'ECACC, l'NCTC, l'NCPV, l'NCPF, la HipSci i l'EBiSC. La seu de la institució i on s'emmagatzema aquest important banc, es troba a Porton Down, Salisbury (Regne Unit).
L'ECACC, que es va establir el 1985, consta d'un equip amb coneixements especialitzats que subministren línies cel·lulars autenticades, cèl·lules mare pluripotents induïdes (iPSC) i àcids nucleics per proporcionar estoc a la comunitat investigadora. L'ECACC és una de les primeres col·leccions de cultius cel·lulars autenticats a tot el món i ara conté línies cel·lulars de 45 espècies diferents, incloent 50 teixits tipus, 300 HLA tipus, més de 800 trastorns genètics i aproximadament 450 anticossos monoclonals.
Els productes ECACC són marques comercials del sistema de salut públic anglès i en concret de la UK Health Security Agency i la marca comercial no es pot utilitzar sense un acord de llicència, que es pot sol·licitar mitjançant el contacte amb PHE Culture Collections. Tots els productes de l'ECACC es poden trobar al lloc web de les col·leccions de cultius juntament amb una sèrie de serveis com ara proves de micoplasmes i cursos de formació per a cultiu cel·lular.
Existeixen altres organismes semblants a altres països com l'ATCC als Estats Units o el CBA a Austràlia.

## Referències

* ↑ «UK Health Security Agency Culture Collections». Arxivat de l'original el 2022-06-07. [Consulta: 7 juny 2022].
* ↑ «The European Collection of Authenticated Cell Cultures - About ECACC». Arxivat de l'original el 2022-06-07. [Consulta: 7 juny 2022].

## Enllaços externs

* The European Collection of Authenticated Cell Cultures (ECACC) - Banc de Cèl·lules del sistema de salud public Arxivat 2021-10-19 a Wayback Machine. (anglès)
* Deutschen Sammlung von Mikroorganismen und Zellkulturen (DSMZ) - Banc de cèl·lules d'Alemanya (anglès)
* Banca Cellule ICLC - Banc de línies cel·lulars d'Itàlia Arxivat 2021-12-06 a Wayback Machine. (en Italià)
# Collada de Sant Pau

La Collada, o Collet, de Sant Pau és un coll situat a 211,3 m alt entre els termes comunals d'Oms, de la comarca del Rosselló, i de Reiners, a la del Vallespir, tots dos de la Catalunya del Nord. És a l'extrem septentrional del terme comunal de Reiners i n el meridional del d'Oms. És al nord de la capella de Sant Pau d'Envistadors i del veïnat de Sant Pau i al sud del Mas Tauriac, del terme d'Oms.
Està documentat des del 1377.

## Referències

* ↑ La Collada de Sant Pau en els ortofotomapes de l'IGN
* ↑ Cailà i Escudero, 2006.

## Bibliografia

* Cailà Guitart, Montserrat; Escudero, Jean-Paul. Història dels noms de Reiners. Les arrels d'un poble del Vallespir. Barcelona: Institut d'Estudis Catalans, 2006 (Treballs de l'Oficina d'Onomàstica, X). ISBN 84-7283-805-6.
# Gabriel Lamé

Gabriel Léon Jean Baptiste Lamé (22 de juliol de 1795 – 1 de maig de 1870) va ser un matemàtic francès que va contribuir a la teoria de les equacions diferencials parcials usant les coordenades curvilínies i a la teoria matemàtica de l'elasticitat.
El seu nom apareix inscrit a la Torre Eiffel

## Biografia

Lamé nasqué a Tours, al departament actual d'Indre-et-Loire.
És conegut per la seva teoria general de les coordenades curvilínies i la seva notació i estudi de les classes de corbes similars a el·lipses, actualment conegudes com a Corba de Lamé i definides per l'equació:
    $\left|\,{x \over a}\,\right|^{n}+\left|\,{y \over b}\,\right|^{n}=1$
on n és qualsevol nombre real positiu.
Va treballar en una àmplia varietat de temes. Sovint els problemes d'enginyeria el van portar a estudiar-ne les qüestions matemàtiques, per exemple, l'elasticitat.
El 1854, va ser elegit membre de la Reial Acadèmia Sueca de Ciències.
Lamé morí a París el 1870.

## Llibres escrits per G. Lamé

* Leçons sur les coordonnées curvilignes et leurs diverses applications (Mallet-Bachelier, 1859)
* Leçons sur les fonctions inverses des transcendantes et les surfaces isothermes (Mallet-Bachelier, 1857)
* Leçons sur la théorie analytique de la chaleur (Mallet-Bachelier, 1861)
* Examen des différentes méthodes employées pour résoudre les problèmes de géométrie (Vve Courcier, 1818)
* Cours de physique de l'Ecole Polytechnique. Tome premier, Propriétés générales des corps—Théorie physique de la chaleur (Bachelier, 1840)
* Cours de physique de l'Ecole Polytechnique. Tome deuxième, Acoustique—Théorie physique de la lumière (Bachelier, 1840)
* Cours de physique de l'Ecole Polytechnique. Tome troisième, Electricité-Magnétisme-Courants électriques-Radiations (Bachelier, 1840)
* Leçons sur la théorie mathématique de l'élasticité des corps solides (Bachelier, 1852)

## Bibliografia

* Kurrer, Karl-Eugen. The History of the Theory of Structures (en (anglès)). John Wiley & Sons, 2012, p. 350 i ss.. ISBN 9783433601341.
* Guitart, René «Les coordonnées curvilignes de Gabriel Lamé – Représentation des situations physiques et nouveaux objets mathématiques» (en (francès)). Bulletin de la SABIX, Num. 44, 2009, pàg. 119-129. ISSN: 2114-2130.

## Vegeu també

* Funció de Lamé

## Enllaços externs

* Superellipse (MathWorld)
* Lamé's Oval / Superellipse (Java-applet) Arxivat 2009-02-27 a Wayback Machine.
* O'Connor, John J.; Robertson, Edmund F. «Gabriel Lamé» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Greitzer, Samuel L. «Lamé, Gabriel». Complete Dictionary of Scientific Biography, 2008. [Consulta: 2 juliol 2016].
# Elbert (Texas)

Elbert és una concentració de població designada pel cens dels Estats Units a l'estat de Texas. Segons el cens del 2000 tenia 56 habitants.

## Demografia

Segons el cens del 2000, Elbert tenia 56 habitants, 24 habitatges, i 16 famílies. La densitat de població era d'1,8 habitants per km².
Dels 24 habitatges en un 29,2% hi vivien nens de menys de 18 anys, en un 62,5% hi vivien parelles casades, en un 4,2% dones solteres, i en un 33,3% no eren unitats familiars. En el 33,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3.
Per edats la població es repartia de la següent manera: un 26,8% tenia menys de 18 anys, un 1,8% entre 18 i 24, un 30,4% entre 25 i 44, un 12,5% de 45 a 60 i un 28,6% 65 anys o més.
L'edat mediana era de 38 anys. Per cada 100 dones de 18 o més anys hi havia 105 homes.
La renda mediana per habitatge era de 27.188 $ i la renda mediana per família de 33.125 $. Els homes tenien una renda mediana de 21.250 $ mentre que les dones 33.750 $. La renda per capita de la població era de 23.670 $. Cap de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elbert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Elbert». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Museu Arqueològic d'Àqaba

El Museu Arqueològic d'Àqaba (àrab: متحف آثار العقبة, Matḥaf Aṯār al-ʿAqaba) és un museu arqueològic públic de la ciutat d'Àqaba, a Jordània.

## Ubicació

El museu es troba a la ciutat vella d'Àqaba, al costat de l'històric castell de la ciutat i prop del masteler d'Àqaba.

## Història

L'edifici que alberga el museu va ser el palau del xerif Hussein ibn Ali, fundador de la dinastia haiximita, i va ser construït poc després de la Primera Guerra Mundial, en 1917. El museu va ser fundat en 1989 i obert oficialment l'1 de gener de 1990.

## Col·lecció

El museu alberga artefactes de l'edat de bronze que van ser descoberts a Tall Hujayrat Al-Ghuzlan, un jaciment arqueològic prop d'Àqaba, i que daten de l'any 4000 aC. El descobriment de l'assentament de Tall Hujayrat Al-Ghuzlan proporciona una prova important que Àqaba és un dels emplaçaments amb població continuada més antics a la regió i que va tenir producció de coure.
El museu també alberga una col·lecció d'artefactes que van des del segle vii fins a principis del segle xii. Algunes de les peces més conegudes de les col·leccions del museu inclouen una gran inscripció d'un vers alcorànic que penjava sobre la porta oriental de la ciutat al segle ix, així com monedes d'or que daten dels fatimites i monedes del regne de Sigilmasa, al Marroc.

## Galeria

* La fita número 1 de la històrica ruta comercial llevantina Via Trajana Nova.
* El museu va ser construït originalment en 1917 per ser el palau de Hussein ibn Ali
* La «Senyora d'Àqaba», descoberta a Tall Hujayrat Al-Ghuzlan.

## Referències

* ↑ French, Carole. Jordan (en anglès). Bradt Travel Guides, 2012-07-03, p. 247. ISBN 978-1-84162-398-6.
* ↑ BENGHADBANE, Foued «Urban touristic development in the coastal cities: case study: Aqaba, Alexandria, Annaba and Casablanca cities» (en anglès). Geo Journal of Tourism and Geosites,, 01-04-2020, pàg. 488-507.. ISSN: 2065-0817.
* ↑ Abi, C. «Digging Deeper: Cultural Property in the Ottoman Empire During the Great War and Allied Occupation 1914–1923 - ProQuest» (en anglès). University of California, Los Angeles, 2019. [Consulta: 17 desembre 2023].
* ↑ Saunders, Nicholas J. Desert Insurgency: Archaeology, T. E. Lawrence, and the Arab Revolt (en anglès). Oxford University Press, 2020-08-12, p. 57. ISBN 978-0-19-103071-0.
* ↑ Kerner, Susanne. The Late Chalcolithic–Early Bronze Age Transition in the Southern Levant and Some Pottery from Hujeyrat al-Ghuzlan (en anglès). Penn State University Press, 2011-06-23, p. 153–172. DOI 10.1515/9781575066554-011/html. ISBN 978-1-57506-655-4.
# Trimma winterbottomi

Trimma winterbottomi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3 cm de longitud total.

## Hàbitat

És un peix marí de clima tropical i associat als esculls de corall fins als 5-21 m de fondària.

## Distribució geogràfica

Es troba des de l'Aràbia Saudita fins a l'oest de Tailàndia.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Randall, J. E., N. Downing, L. J. McCarthy, B. E. Stanaland & A. B. Tarr, 1994. Fifty-one new records of fishes from the Arabian Gulf. Fauna Saudi Arabia v. 14: 220-258.
* 1 2 3 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Winterbottom, R. i C.A. Villa, 2003. A new species of the Trimma caesiura species complex (Teleostei: Gobiidae) from the north-eastern margin of the Australian Plate, with a redescription of the other nominal species in the complex. Aqua, J. Ichthyol. Aquat. Biol. 7(1):13-28.

## Enllaços externs

* AQUATAB
# Jean Lebeuf

Jean Lebeuf (Auxerre, 7 de març de 1687 - 10 d'abril de 1760) fou un historiador, músic i erudit francès. Fou canonge en la seva vila nadiua.
Ingressà a l'Acadèmia d'Inscripcions el 1740, en lloc de Lancelot. Després de publicar el seu Martyrologe d'Auxerre, el papa Benet XIV el cridà, però no va poder arribar a Roma per la seva poca salut. Escriví sobre innumerables matèries, i es diu de Lebeuf que engrandí el domini de les ciències amb els seus treballs sobre història, geografia, litúrgia, hagiografia, literatura, diplomàtica, filologia, numismàtica, epigrafia, arqueologia i usos i costums. També publicà molts treballs sobre l'art musical. Entre les seves obres destaquen: Remarquues sur le chant ecclésiastique (1725); Recueil de divers écrits pour servir d'eclaircissement à l'histoire de France et de supplément à l'histoire des Gaules (1738); Dissertations sur l'histoire ecclésiastique et civile de París, suivie de plusieurs éclaircissaments sur l'histoire de France (1739-1745); Dissertation sur l'état des sciences en France depuis la mort du roi Robert jusqu'à celle de Philippe le Bel, é Histoire de la ville et de tout le diocése de París. El 1843 es publicaren a París Recueil de dissertations de Lebeuf, i el 1885 la Correspondence de l'abbé Lebeuf et du président Bouhier.

## Referències

* ↑ Enciclopedia Vniversal Ilvstrada Evropeo-Americana (en castellà). vol. 29. Madrid: Espasa-Calpe, 1915, p. 1243. ISBN 84-239-4519-7.
* ↑ Biographie universelle ancienne et moderne : histoire par ordre alphabétique de la vie publique et privée de tous les hommes.... 34. Pomaré-Quix / publ. sous la dir. de M. Michaud ; ouvrage réd. par une société de gens de lettres et de savants (en francès), 1843-18...
* ↑ Annuaire Historique du Dept. de l'Yonne. Recueil de Documents Authentiques Destinés a Former la Statistique Départementale (en francès), 1848, p. 206-208.
# Zarià Mira

Zarià Mira - Заря Мира (rus) - és un khútor del krai de Krasnodar, a Rússia. Es troba a la vora dreta del Labà, afluent del riu Kuban. És a 3 km al sud-est de Labinsk i a 149 km al sud-est de Krasnodar.
Pertany a la ciutat de Labinsk.
# European Drawer Rack

El European Drawer Rack (EDR) és un sol International Standard Payload Rack (ISPR) de sis contenidors amb set Experiment Modules (EMs), cadascun dels quals té accés independent a energia i refrigeració. Un Video Management Unit envia les dades de vídeo en streaming, imatges, i dades científiques a la Terra a través de l'enllaç de dades de banda ampla del mòdul Columbus i temporalment pot guardar 72 GB de video. Els experiments són en gran part autònoms per minimitzar els requisits de transferència de dades, encara que l'EDR pot ser operat remotament mitjançant la teleciencia o en temps real per la tripulació a través d'un ordinador portàtil dedicat. L'EDR té dos tipus diferents d'EMs: el International Space Station locker estàndard i la unitat de vuit panells estàndard International Subrack Interface Standard (ISIS) drawer.
L'EDR és un equip multiusuari a bord de l'Estació Espacial Internacional que possibilita una varietat d'experiments científics. Es troba al mòdul Laboratori Columbus i va ser desenvolupar per l'Agència Espacial Europea per Alenia Spazio, una filial de Thales Alenia Space. Com altres bastidors de càrrega útil a l'estació, les característiques físiques de l'EDR s'ajusta a l'especifiació del International Standard Payload Rack.
L'EDR ofereix allotjament per a un màxim de 3 ISIS Drawers, i 4 ISS Lockers. Aquests ECMs (Experiment Container Modules) estandarditzats poden contenir experiments científics. L'DR ofereix els següents serveis als ECMs:
* Espai d'emmagatzemament
* Alimentació elèctrica (28 V DC, 120 V DC)
* Teleordres/telemetria de baix amplada de banda (19.2 kbit/s RS-422)
* Teleordres/telemetria de mitja amplada de banda (10 Mbit/s Ethernet)
* Telemetria d'alt amplada de banda (32 Mbit/s SpaceWire)
* Adquisició de vídeo analògica (NTSC)
* Discret seguiment al comandament, i els serveis de control de temperatura
* Refrigeració per aire
* Refrigeració per aigua
* Subministrament de nitrogen gasós
* Servei de buit
* Residus de servei de gas
* Servei cronològic
* Serveis de dades auxiliars i de temps
* Interfície per ordinador portàtil per a la tripulació
Les següents càrregues útils de l'ESA estan dissenyades per a l'ús en l'EDR:
* PCDF (Protein Crystallisation and Diagnostics Facility);
* FASTER (Facility for Adsorption and Surface Tension).
L'EDR està operat d'acord amb el concepte d'operació de càrregues útils de l'ESA. El FRC (Facility Responsible Centre) per a l'EDR és un Erasmus USOC, ubicat a l'ESTEC, Noordwijk, Països Baixos.

## Galeria

* L' European Drawer Rack (EDR) instal·lat al laboratori Columbus. Imatge presa durant l'Expedició 16.
* European Drawer Rack (NASA)

## Referències

* ↑ http://www.nasa.gov/mission_pages/station/science/experiments/EDR.html Arxivat 2010-04-26 a Wayback Machine. European Drawer Rack (EDR) - NASA

## Vegeu també

* Investigació científica en l'Estació Espacial Internacional

## Enllaços externs

* ESA - The European Drawer Rack. Retrieved 05-Aug-2011.
* ESA - Erasmus USOC. Retrieved 05-Aug-2011.
Agència Espacial Europea :